***Új Magyarország TÉSZ Forgóeszköz Hitelprogram***

Az 1066/2008. (XI. 3.) Korm. határozat bevezette az ÚM TÉSZ Forgóeszköz Hitelprogramot, amely a TÉSZ-ek tevékenységét támogató, éven túli lejáratú forgóeszköz hitelt kínál 8 milliárd forintos keretösszegben.

**A hitel összege:** 50 millió Ft-tól legfeljebb 250 millió Ft-ig;

**A hitel futamideje:** maximum 5 év, amely futamidőbe a 2 év türelmi idő is beletartozik;

**A hitel kamata:** 3 havi EURIBOR + legfeljebb 4,25%. (A jelenlegi piaci viszonyok mellett a hitelkamata mintegy 5,4%, amely 4,5-5,5 százalékpont kamatelőnyt biztosít a piaci kamatozású forinthitelek 10-11 százalékos éves kamatlábával szemben.)

**Saját erő mértéke**: nem szükséges.

**Támogatás**: A hitelprogram keretében nyújtott kedvezményes kamatozású hitelek és a kedvezményes díjtételű kezességvállalás támogatástartalma csekély összegű *(de minimis)* támogatásnak minősül.

**Megjelent a 18/2012. MFB Közlemény az Új Magyarország TÉSZ Forgóeszköz Hitelprogram átalakításáról**

Az 1040/2012. (II. 22.) Korm. határozatnak megfelelően a Hitelprogram az alábbi módosításokkal igényelhető:

A Hitelprogram keretében a felvett hitelek **maximális türelmi ideje 4 évre**, a **futamideje maximum 7 évre emelkedik** azzal, hogy a Hitelprogram keretében legkésőbb 2013. december 31-ig lehet hitelszerződést kötni.

Módosul a Hitelprogramban felszámítandó ügyleti kamat mértéke. A kormányhatározat hatályba lépésének napját, 2012. február 23-át követően megkötött vagy módosított hitelszerződések esetében az MFB Zrt. által alkalmazott refinanszírozási kamatláb 3 havi EURIBOR+évente változó mértékű refinanszírozási kamatfelár (RKT)/év, a kihelyezésre kerülő hitel kamata pedig **3 havi EURIBOR+RKT+legfeljebb 3%/év[[1]](#footnote-1)** lehet. Ezeket a kamat mértékeket a 2012. február 23-án, vagy azt követően megkötött szerződésben a hitelintézet által a vállalkozásnak nyújtott Hitelekre, **a 2012. február 23-án, vagy azt követően a Hitelintézet által a vállalkozással megkötött szerződésben módosított Hitelekre**, továbbá mindezen hitelek refinanszírozási kölcsönszerződéseire kell alkalmazni.

A kormányhatározat alapján a 2012. február 23-án, vagy azt követően megkötött, illetve a futamidejében vagy türelmi idejében módosított szerződések esetében **az MFB Zrt. által nyújtott** hitelek folyósításának, illetve a hitelszerződés módosításának feltétele, hogy a vállalkozás kezességvállalási díjat fizessen a Magyar Állam számára. A nemzetgazdasági miniszter írásbeli tájékoztatása alapján **kezességvállalási díj mértéke** a hitel tőkeösszegének 80%-ra számított **egyszeri 2%.** A kedvezményes díjú jogszabályi állami készfizető kezesség az agrár- és vidékfejlesztési állami támogatások Európai Bizottság részére történő bejelentési rendjéről szóló 4/2009. (I. 10.) Korm. rendelet szerinti általános csekély összegű (de minimis) támogatásnak minősül.

A 1807/2013. (XI.12.) Kormány határozat kibővíti a program keretében támogatott hitelben részesíthetőek körét a termelői csoportokról szóló 81/2004 (V.4.) FVM rendelet 10. §-a szerinti minősített elismeréssel rendelkező termelői csoportokkal.

*További részletek:*

<https://www.mfb.hu/tevekenyseg/hitelprogramok/vallalkozasok/TESZforgoeszkoz>

1. A módosult ügyleti kamatot a 2012. február 23-án, vagy azt követően megkötött, vagy módosított hitelszerződésekre kell alkalmazni. Az RKT mértéke a 2012. február 23-án, vagy azt követően benyújtott refinanszírozási kölcsönkérelmek, illetve módosítási kérelmek vonatkozásában a refinanszírozási kölcsönszerződés megkötésétől, illetve módosításától számítva a 2012-es évre 4%/év. A 2013-ra, majd a következő évekre vonatkozó MFB kamatfelár mértéket a tárgyévet megelőző év november 30-ig hozza nyilvánosságra az MFB Zrt. a honapján. [↑](#footnote-ref-1)